b'\n_START_ARTICLE_\nAustralijos atvirasis teniso \xc4\x8dempionatas\n_START_SECTION_\nVar\xc5\xbeybos\n_START_PARAGRAPH_\nKaip ir visuose Did\xc5\xbeiojo kir\xc4\x8dio turnyruose, AAT\xc4\x8c vyksta vyr\xc5\xb3 ir moter\xc5\xb3 var\xc5\xbeybos, taip pat yra mi\xc5\xa1ri\xc5\xb3j\xc5\xb3 dvejet\xc5\xb3 ir jauni\xc5\xb3 var\xc5\xbeybos._NEWLINE_AAT\xc4\x8c yra labai didelio \xc5\xbei\xc5\xabrov\xc5\xb3 lankomumo turnyras: 2009 m. AAT\xc4\x8c pasiek\xc4\x97 visus Did\xc5\xbeiojo kir\xc4\x8dio turnyro lankomumumo rekordus, \xc4\xaf var\xc5\xbeybas at\xc4\x97jo 66 018 \xc5\xbemoni\xc5\xb3. \xc5\xa0is renginys Australijos ekonomikai atne\xc5\xa1\xc4\x97 38 milijonus svar\xc5\xb3._NEWLINE_Tarp turnyro laim\xc4\x97toj\xc5\xb3 Matsas Vilanderis yra vienintelis \xc5\xbeaid\xc4\x97jas, laim\xc4\x97j\xc4\x99s turnyr\xc4\x85 ir \xc5\xbeol\xc4\x97s, ir kietos dangos kortuose. 2011 m. Australian Open laim\xc4\x97tojai yra Novak Djokovic ir Kim Clijsters.\n_START_SECTION_\nKortai\n_START_PARAGRAPH_\nTurnyre \xc5\xbeaid\xc5\xbeiama dviejuose pagrindiniuose kortuose - Rod Laver ir Hisense arenose. Jose \xc4\xafrengti \xc4\xaftraukiami stogai, naudojami lyjant lietui ar esant dideliam kar\xc5\xa1\xc4\x8diui. Tai vienintelis Did\xc5\xbeiojo kir\xc4\x8dio turnyras kuriame \xc5\xbeaid\xc5\xbeiama u\xc5\xbedarose patalpose, kol 2009 m. \xc4\xaftraukiamieji stogai buvo \xc4\xafrengti Vimbldono kort\xc5\xb3 centre. Turnyro metu Australijoje b\xc5\xabna vasara, tod\xc4\x97l yra labai kar\xc5\xa1ta. Jei oro temperat\xc5\xabra pasiekia nustatyt\xc4\x85 kritin\xc4\xaf lyg\xc4\xaf, var\xc5\xbeybos gali b\xc5\xabti atid\xc4\x97tos v\xc4\x97lesniam laikui._NEWLINE_Turnyro metu nuo 1988 m. naudota speciali aik\xc5\xa1teli\xc5\xb3 danga - at\xc5\xa1okimo (angl. ace) pavir\xc5\xa1ius, kuris 2008 m. buvo pakeistas mink\xc5\xa1tu akrilo pavir\xc5\xa1iumi (angl. Plexicushion). Naujos dangos privalumai - geresnis nuoseklumas ir ma\xc5\xbeesnis kar\xc5\xa1\xc4\x8dio i\xc5\xa1sisaugojimas (nes yra plonesnis vir\xc5\xa1utinis sluoksnis). \xc5\xa0ia danga buvo pakeisti visi AAT\xc4\x8c kortai. \xc5\xa0i danga vertinama prie\xc5\xa1taringai d\xc4\x97l naujo pavir\xc5\xa1iaus pana\xc5\xa1umo \xc4\xaf DecoTurf. Danga jau naudojama ir U.S Open. AAT\xc4\x8c rezultatai buvo gin\xc4\x8dijami d\xc4\x97l \xc5\xbeol\xc4\x97s kort\xc5\xb3 nuo pat 1905 iki 1987 m.'